钦定古今图书集成/明伦汇编/氏族典/第236卷 > 张种
## 钦定古今图书集成/明伦汇编/氏族典/第236卷 > 张种

按《陈书张种传》，“种字士苗，吴郡人也。祖辩，宋司空右
长史、广州刺史。父略，梁太子中庶子，临海太守。种少
恬静，居处雅正，不妄交游，傍无造请。时人为之语曰：
‘宋称敷、演，梁则卷、充，清虚学尚，种有其风。仕梁王府
法曹，迁外兵参军，以父忧去职。侯景之乱，种奉其母
东奔。母卒，种时年五十，而毁瘠过甚，又迫以凶荒，未’”
获时葬，服制虽毕，而居处饮食，恒若在丧。及景平，司
徒王僧辩以状奏闻，起为贞威将军、治中从事史。并
为具葬礼，葬讫，种方即吉。僧辩又以种年老，傍无裔
嗣，赠之以妾及居处之具。高祖受禅，为太府卿。高宗
即位，为都官尚书，领左骁骑将军，迁中书令。种沉深
虚静，而识量宏博，时人皆以为宰相之器。太建五年
卒，谥曰“元子。”